daldar v va va
Item alse vanden bossche van praylez gelegen opten wech van jauchelet
die den voirs gielise met den vonisse der scepen van loven aengewijst
dat vonisse
was hebben de voirs seggen eendrechtichlic geseeght inne sijnre
macht te bliven Ende dat den voirs gielise sinen wive en hoere
nacomelingen den voirs bosch bliven en erflic volgen sal sonder
der voirs joff noch den erfgenamen des voirs arts enich recht
daer inne te hebben of te behouden
Item alse vanden scepen brieve van loven die de voirs gielijs va bouler
der voirs joff julianen eysschende was daer af dat tvonisse der scepen
van loven wijsde dat joff juliaen die brieve den voirs gielijs teliveren
soude Soe hebben de zeggs geseeght dat dat vonis in sijnre macht
bliven sal
Item alse vanden vier mudden corens erfpachts die de voirs gielijs van
bouler houden es op viii boender onder lant ende bosch begrepen in seken
scepen brieven van geldenaken de welke willem en art van geldenaken optijt
voerleden vercocht hadden janne del bare van thamont daer af dat jan va
geldenaken des voirs gielijs sweer sijn naerscap boet also dat blijct
in scepen brieven van geldenaken die doer die yerste brieve gesteke sijn
de welke iiii mudde corens willem van geldenaken jairlix den voirs
gielise betaelt hebben de voirs vier segge geseeght de voirs scepenen
brieve in hore macht te bliven maer waert also dat de voirs gielijs
voer gebrec van betalingen sijns voirs pachts de voirs viii boender onder
lant ende bosch uutwynne moeste metten rechte Soe es hoe seggen
so wanneer hi dat gedaen sal hebben wert also dat de voirs joff
juliane of de erfgenamen des voirs wilen arts van geldenaken hoers mans
begeerden tot den voirs viii boenden onder lant en bosch te komen ende
die te hebben erfliken opten pacht van vier mudden corens voirs dat
de voirs gielijs en sijn erfgenamen der voirs joff of arts erfgenamen
die geheelic en al ovgheven selen moeten op also dat de selve gielijs
van bouler en sijn erfgename daer aen behouden selen hoe vier mudde
corens erfpachts na inhouden der voirs scepen brieve Ende op also